غلام علی ہمدانی مصحفی

شیخ غلام علی ہمدانی مصحفی (پیدائش : 1748ء — وفات :1824ء) اردو زبان کے کلاسیکی اور عہدِ قدیم کے شاعر ہیں۔میر تقی میر کے بعد بحیثیتِ مجموعی اردو شاعری کے دورِ قدیم میں مصحفی، مرتبہ میں سب سے بلند ہے۔ابو اللیث صدیقی: مصحفی اور اُن کا کلام، صفحہ 5۔ ان کی شاعری کا جائزہ لیا جائے تو معلوم ہوتا ہے کہ ان کا شعری مزاج دہلی میں صورت پزیر ہوا لیکن لکھنوکے ماحول، دربارداری کے تقاضوں اور سب سے بڑھ کرانشا سے مقابلوں نے انھیں لکھنوی طرز اپنانے پر مجبور کیا۔ ان کا منتخب کلام کسی بھی بڑے شاعر سے کم نہیں۔ اگر جذبات کی ترجمانی میں میر تک پہنچ جاتے ہیں تو جرات اور انشا کے مخصوص میدان میں بھی پیچھے نہیں رہتے۔ یوں دہلویت اور لکھنویت کے امتزاج نے شاعری میں بیک وقت شیرینی اور نمکینی پیدا کر دی ہے۔ ایک طرف جنسیت کا صحت مندانہ شعور ہے تو دوسری طرف تصوف اور اخلاقی مضامین بھی مل جاتے ہیں۔ آپ تیسرے شعری دور کے صدر مانے جاتے ہیں۔آٹھ اردو، ایک فارسی دیوان اور تین تذکرے آپ کے یادگار ہیں.

 ولادت 
مصحفی کے سال پیدائش میں اختلاف ہے۔ تذکرہ نگاروں نے 1746ء سے 1753ء کے درمیانی سالوں میں ہی کسی سال کو مصحفی کا سال پیدائش قرار دیا ہے مگر درست یہی ہے کہ وہ اُس سال پیدا ہوئے جب احمد شاہ ابدالی نے خطۂ پنجاب پر حملہ کیا یعنی 1748ء میں۔ محققین کی تحقیق کے مطابق وہ 1748ء میں اکبر پور (موجودہ ضلع امروہہ) میں پیدا ہوئے۔افسر صدیقی امروہوی: مصحفی، حیات و کلام، صفحہ 37۔ مطبوعہ کراچی، 1975ءمالک رام: تذکرہ ماہ و سال، صفحہ 358۔  مطبوعہ دہلی، 2011ء سال پیدائش کی طرح مصحفی کے جائے پیدائش کے متعلق بھی اختلاف ہے۔ اکبرپور (موجودہ ضلع امروہہ) کو مصحفی کا مقام پیدائش قرار دیا جاتا ہے۔افسر صدیقی امروہوی: مصحفی، حیات و کلام، صفحہ 44/45۔ مطبوعہ کراچی، 1975ء محقق افسر صدیقی امروہوی کے مطابق مصحفی کی پیدائش بلبھ گڑھ (موجودہ بلرام گڑھ، ضلع فرید آباد، ہریانہ) میں ہوئی۔افسر صدیقی امروہوی: مصحفی، حیات و کلام، صفحہ 46۔ مطبوعہ کراچی، 1975ء مسلک کے اعتبار سے وہ شیعہ اثناعشری تھے۔ابو اللیث صدیقی: مصحفی اور اُن کا کلام، صفحہ 11۔

 ابتدائی زندگی 
مصحفی نے اپنے حالات اِس قدر مختصر لکھے ہیں کہ اُن کے واقعاتِ زندگی کا تعین کرنا دشوار ہوجاتا ہے۔ ابتدائی زندگی میں اُن کا قیام امروہہ میں رہا جہاں انھوں نے شاعری کی تعلیم پائی۔ دو مختلف شعرا کا تذکرہ اُن کی تصنیف عقد ثریا میں ملتا ہے۔ ایک شاعر جس کا تخلص قاسممصحفی: عقد ثریا،  صفحہ 45۔ اور دوسرے محتشم خاں تھے۔مصحفی: عقد ثریا،  صفحہ 54۔ محتشم خان دہلی کے کامیاب شاعر تھے، نادر شاہ کے حملہ دہلی (فروری 1739ء) میں وہ دہلی سے ہجرت کرکے امروہہ میں آباد ہو گئے تھے۔افسر صدیقی امروہوی: مصحفی، حیات و کلام، صفحہ 48۔ مطبوعہ کراچی، 1975ء اپنی تصنیف ریاض الفصحاء میں علوم و فنون کی تحصیل کے متعلق بھی لکھا ہے۔

 وفات 
مصحفی کا انتقال 76 سال کی عمر میں 1240ھ مطابق 1824ء میں لکھنؤ میں ہوا۔

 مصفحی کی شاعرانہ عظمت 
غلام ہمدانی مصحفی عبوری دور کے شاعر کہلاتے ہیں۔ان کی شاعری میں دونوں دبستانوں کی خوبیاں پائی جاتی ہیں۔فراق گورکھ پوری نے انھیں میر تقی میر کا اصل مقلد کہا ہے۔

اشفاق شاہین لکھتے ہیں :

غلام ہمدانی مصحفی کے کلام میں جابجا محبوب کے ظاہری جمال کا نقشہ کھنچا ہوا ملتا ہے۔وہ اپنے محبوب کے بھیگے ہوئے جسم کی بات تو کرتے ہیں لیکن  اس میں انشا کی طرح  اخلاقیات کی حد پار نہیں کرتے۔

 نمونہ کلام 

<table style="margin: 0 auto; ">
<tr>جمنا میں کل نہا کر جب اس نے بال باندھے</td>

</tr>
ہم نے بھی اپنے جی میں کیا کیا خیال باندھے
</table>

 حوالہ جات 

 مزید دیکھیے 
 فہرست اردو شعراء

زمرہ:1824ء کی وفیات
زمرہ:اتر پردیش کے شعرا
زمرہ:اردو شعرا
زمرہ:اکبر پور، امبیڈکر نگر کی شخصیات
زمرہ:اٹھاریں صدی کے ہندوستانی شعرا
زمرہ:بھارتی اردو شعرا
زمرہ:لکھنؤ کے مصنفین
زمرہ:1750ء کی پیدائشیں
زمرہ:انیسویں صدی کے ہندوستانی شعرا
زمرہ:مغلیہ سلطنت کے شعرا
زمرہ:1751ء کی پیدائشیں